Bank hjerte, bank

Mon, 9 Mar 2026 10:29:18 +0200

I Bank hjerte, bank følger vi Signe og oplever i tilbageblik hendes teenageår med indlæggelse på en psykiatrisk afdeling, sultestrejke, ensomhed, autisme og en familie, der er på sammenbruddets rand. Samtidig er det en bog om liv, vilje og ikke mindst håb, der får Signe til at rejse sig efter sit fald og finde lys i mørket. Bank hjerte, bank rammer ned i et stærkt stigende samfundsproblem. Mange unge rammes af psykisk sygdom og må kæmpe en hård kamp for et meningsfyldt liv. Dette er tilfældet for Signe, der i syv år kæmper med en livstruende spiseforstyrrelse, indtil en ny selvindsigt og stigende selverkendelse en dag åbner døren for hende. Signe Katrine Dinesen har skrevet en vigtig bog, der ikke kun sætter tanker i gang i forhold til psykisk sygdom, men også om at turde være sig selv. Det er en bog, der inviterer os til at tale højt om det svære, at rumme det vi finder anderledes og om at turde gå nye veje. Smuk, barsk og humoristisk fortalt. En bog alle kan lære af.

Pris: 249,00 DKK