Tue, 23 Dec 2025 11:07:53 +0200

Autismerejsen Af Marianne Norbye de Pauli AutismeRejsen henvender sig til forældre med børn på autismespektret samt til pårørende og fagpersoner, som har en interesse i at forstå og støtte op om forældrenes rolle. AutismeRejsen er et billede på det ofte ukendte og ujævne landskab, som forældrene bevæger sig rundt i, når de har et barn med autisme. En livslang rejse, hvor forældrene typisk vil have gentagne stop i landskabet, når sorgen genaktiveres eller når nye frustrationer og bekymringer melder sig, men hvor der også skal være plads til barnets sejre og de gode oplevelser, da disse giver forældrene fornyet optimisme til den videre rejse. Fra mine samtaler med forældre til børn med autisme bliver jeg ofte både overrasket og rørt over den styrke, som forældrene udviser, men samtidig ser jeg også forældre, der selv er både udmattede, stressede og i et følelsesmæssigt kaos. At være forældre til et barn på autismespektret er ressourcekrævende, og derfor sættes der i AutismeRejsen ekstra fokus på forældrenes følelsesmæssige egenomsorg ved at stille skarpt på anvendelsen af effektive copingstrategier.

Pris: 249,00 DKK