Inklusion i skolen

Mon, 9 Mar 2026 11:03:00 +0200

Inklusion i skole - Praksisnær guide til fællesskaber Af Kitt Boel, Stine Clasen, Birgitte Kornerup Jørgensen og Peter Westenholz Anviser en række nye og alligevel gennemprøvede og meget praksisnære principper for professionsudvikling. Inklusion i skolen bygger på inkluderende fællesskaber. Den viden og de erfaringer, der skal til for at løfte inklusionsopgaven, er allerede til stede blandt lærerne. Opgaven er derfor primært, at lærerne deler deres viden med hinanden, lærer af hinanden og sammen tager det næste skridt til en ny inkluderende pædagogisk praksis. Bogen tager afsæt i erfaringerne fra Aarhus Kommunes Kompetenceudviklingsprojekt ’Folkeskolens Fællesskaber’. Dette projekt har til formål at understøtte lærerens inklusionsarbejde i almenområdet i aldersgruppen 6-16 år. Inklusion i skolen henvender sig til lærere og pædagoger, som her kan finde inspiration til, hvordan struktureret videndeling, rammesat nytænkning og vedvarende refleksion i og over praksis kan blive mulig i det daglige pædagogiske virke. Denne bog er vigtig, fordi den giver nogle konkrete bud på, hvordan man på skolerne kan arbejde med forudsætningerne for fællesskaber. Og den er vigtig, fordi den tager fat, hvor det både er svært og nødvendigt, nemlig i en overbevisning om, at vejen til øgede kompetencer ligger i, at vi åbner dørene for hinanden og involverer os i hinandens praksis og reflekterer i fællesskab. Det kræver både mod og vilje, og de erfaringer, som bogen bygger på, viser også, at resultaterne kommer ad den vej. Jeg håber, bogen vil blive brugt rundt på landets skoler til både inspiration og opfølgning på arbejdet med udvikling af fællesskaber – og dermed bane vejen for øget inklusion. Fra bogens forord af Jan Kirkegaard, Pædagogisk chef, Børn og Unge Aarhus Kommune "... en bog lærerne vil få megen glæde af, den er praksis- orienteret, men også refleksiv, og giver gode muligheder for teamdrøftelser o.l." Boy Olesen, DBC lektørudtalelse uge 30, 2013 "Denne bog er en kilde til inspiration, hvis man trænger til at få pirret sin nysgerrighed, forstyrret sin forståelse, irriteret sin tankegang eller vækket sin refleksion, og den får vores varmeste anbefaling." Christina Hostrup og Dinna S. Schmidt, Folkeskolen.dk, 20. august 2013

Pris: 298,00 DKK