Hvad jeg ville ønske, jeg havde vidst om autisme og ADHD – som sendiagnosticeret

Fri, 27 Mar 2026 09:32:37 +0200

Jeg blev diagnosticeret med autisme og ADHD i en sen alder – og jeg manglede en bog, der beskrev, hvordan det føles indefra at have autisme og ADHD. Ikke hvordan andre udefra beskriver det. Mange af de ”symptomer” – som jeg hellere vil kalde træk – som ”vi” har, er faktisk ikke engang beskrevet i diagnosesystemet i dag, og dem kaster jeg lys over i denne bog. Ud over at der mangler mange beskrivelser af træk ved autisme og ADHD, så mangler det især at blive bedre kendt i samfundet og systemet, at folk med autisme og ADHD ofte maskerer disse træk væk, fordi de igen og igen har fået at vide, at deres opførsel er forkert. Og grundet denne maskering bliver mange fejldiagnosticeret, fordi fagfolk nogle steder i systemet stadig ikke har viden nok om autisme og ADHD og ikke formår at se gennem vores maskering. Når først man forstår autisme og ADHD, giver vores tankegang og måde at være i verden på rigtig god mening, og det er også nemmere at få vores adfærd til at passe ind i samfundet. Autisme og ADHD er en diversitet, som vi som samfund skal lære at rumme og guide, ikke kurere og bekæmpe. Vi er anderledes i vores nervesystem og hjernestruktur – ikke forkerte. Og man kan hjælpe os ved at arbejde med vores hjerner, ikke mod.

Pris: 249,00 DKK