Autismepædagogik

Mon, 30 Mar 2026 11:15:05 +0200

Hvordan kan du som pædagog bedst forstå og møde autistiske mennesker, der oplever og sanser verden på andre måder end flertallet? Og hvordan omsætter du den forståelse til konkrete pædagogiske greb i hverdagen? Autismepædagogik – Teori og greb til praksis giver en grundig introduktion til autisme og viser, hvordan du med faglig viden og pædagogisk refleksion kan møde mennesket bag diagnosen. Bogen guider dig gennem centrale temaer forbundet med autisme – fra ICD-11 og fremherskende teoretiske forståelser til nyere perspektiver inden for hjerneforskning og psykologiske faktorer i livet som neurodivergent. Undervejs præsenteres cases og refleksionsspørgsmål, der hjælper dig med at koble teori til praksis. I bogens sidste del får du 18 konkrete redskaber, som kan anvendes direkte i arbejdet. Du får blandt andet indsigt i, hvordan du kan arbejde med visuel kommunikation, udvikle strategier til stresshåndtering, skabe rum for særlige interesser og tilpasse pædagogikken til den enkeltes behov. Bogen er primært skrevet som grundbog til pædagoguddannelsen, men henvender sig også til uddannede pædagoger, der ønsker at styrke deres faglighed. Den kan desuden anvendes i specialpædagogiske sammenhænge på skoleområdet. Om forfatteren Rikke Møller Eriksen er uddannet pædagog og har en kandidat i pædagogisk psykologi fra Aarhus Universitet. Hun arbejder som socialfaglig koordinator i Socialforvaltningen i København og har mange års erfaring inden for autismeområdet.

Pris: 309,00 DKK