Fri, 27 Mar 2026 09:59:35 +0200

Mens vi venter på udredningen er en varm, menneskelig og praktisk guide, der giver viden, støtte og håb til forældre med børn, som har brug for noget særligt. Bogen hjælper dig med at skabe ro og struktur i en periode, der for mange familier kan være både udmattende og usikker. Når problemer og mistrivsel vokser sig store, og familien står midt i ventetiden på en udredning, kan det føles som at stå stille – men der er meget, du kan gøre her og nu. Denne bog giver konkrete redskaber, viden og metoder til, hvordan du kan støtte dit barn, styrke trivslen og finde vejen frem – skridt for skridt. Med afsæt i viden om børns udvikling, trivsel og relationer viser bogen, hvordan du som forælder kan hjælpe dit barn til at føle sig tryg, kompetent og forstået – også midt i usikkerheden. Du får viden om: Hvordan du kan støtte dit barn her og nu – med udgangspunkt i barnets behov. Metoder og redskaber, der virker for alle børn. Hvordan du skaber trivsel og styrker barnets oplevelse af selvbestemmelse og samhørighed. Hvad en udredning indebærer – og hvordan du kan forberede dig. Hvordan familiens hverdag kan fungere bedre, selv i ventetiden. Budskabet er enkelt: Barnet gør altid sit bedste – og problemerne opstår, når omgivelsernes krav overstiger barnets ressourcer. Med milde øjne, forståelse og ansvar kan du hjælpe dit barn og styrke hele familiens trivsel. Mens vi venter på udredningen er til forældre – og alle, der arbejder eller lever tæt på børn med særlige behov.

Pris: 279,00 DKK