Tue, 23 Dec 2025 11:07:53 +0200

Kort over verden Af Cathrine Simpson Oversat af Klaus Seidenfaden Sam elsker kort. Han elsker at lade sin finger følge vejene og på den måde opdage verden, for i sit 12-årige liv har han aldrig været uden for gården, han er vokset op på. Sams mor Alice kommer til gengæld ud i verden, altså hver tirsdag mellem 14 og 16, hvor hun lige kan nå en kop te inde i landsbyen. Både Sam og Alice drømmer om at forlade gården og opleve verden. Men Sam har autisme og tør ikke. Alice kan ikke, for hun skal jo passe på sin søn. Og guderne skal vide, at hans far Duncan ikke gør meget for at hjælpe til. Men en dag tager Duncan den omvandrende strejfer Larry med hjem til gården. Han vækker nye følelser i både Sam og Alice, og drømmen om at opleve en ny og større verden begynder at presse sig på ... Kort over verden er bevægende og humoristisk roman om at være mor til et barn med autisme. Bogen har fortryllet de britiske læsere med sin humor og letgenkendelige historie om de svære følelser i forældre- og ægteskab. Det er fortællingen om Alice, der føler sig helt alene – fysisk og mentalt – som mor til en søn, der ikke helt er som de andre børn. Forfatterinfo: Catherine Simpson er journalist og forfatter og har skrevet flere noveller. Kort over verden er hendes debut som romanforfatter. Hun er desuden mor til en datter med autisme.

Pris: 169,00 DKK