Thu, 12 Mar 2026 15:28:08 +0200

Sådan møder du dit barn med autisme er skrevet af psykolog og forfatter Juana Jeppesen og giver forældre den nødvendige viden til at forstå og støtte deres barn med autisme. Bogen bygger på grundantagelsen om, at alle børn skal mødes i udviklingsstøttende samspil med en voksen. De samme grundingredienser, der fremmer udvikling hos alle børn, gælder også for børn med autisme – blot skal samspillet tilpasses det enkelte barn. Formålet er at give indsigt i et komplekst område inden for neuropsykologi, formidlet på en letforståelig måde, der er nem at omsætte i familiens hverdag. Metoderne tager udgangspunkt i hverdagsaktiviteter, leg og nysgerrig udforskning – og kræver ingen faglig uddannelse for at kunne anvendes. Med nysgerrighed, tålmodighed og kærlighed får du redskaberne til at støtte dit barns potentiale, kompetencer, håb og drømme. En af bogens vigtigste pointer er, at vi først og fremmest skal se barnet bag autismen. Ved at forstå de menneskelige behov og adfærd, der ligger bag barnets reaktioner, og udvikle et særligt sprog til at udveksle tanker og følelser, skabes grobund for bedre forståelse og udvikling. Selvom bogen er målrettet forældre, kan også pårørende og fagpersoner finde inspiration og nyttig viden til arbejdet med børn på autismespektret eller i forældrerådgivning.

Pris: 299,00 DKK