Mon, 9 Mar 2026 10:50:04 +0200

Er det mors skyld? 198 sider. Af: Dorthe Stieper ”Det er din skyld!” Mange mødre har gennem tiden følt, at pilen peger på dem, hvis deres barn mistrives psykisk. Skylden påføres dem direkte eller indirekte af omgivelserne, af fagprofessionelle – og af mødrene selv. Forfatter og pårørendementor Dorthe Stieper er ofte stødt på problematikken i sit arbejde og har sat sig for at undersøge spørgsmålet nærmere: Hvor kommer skyldfølelsen fra? Og hvorfor er det primært mødrene, der føler og tillægges skyld? I denne bog interviewer hun 11 fageksperter med kompetent viden og markante holdninger og spørger ind til, hvad psykologien, lægevidenskaben, kultur- og kønsforskningen mv. har at sige om emnet. De medvirkende er: Lennart Pedersen, Susan Hart, Dion Sommer, Merete Nordentoft, Per Schultz Jørgensen, Bettina Post, Emilia van Hauen, Ulla Rung Weeke, Lars J. Sørensen, Nina Tejs Jørring og Preben Kok. Bogen spørger også ind til, hvorfor der i vores tid er så mange psykisk sårbare børn og unge, og den giver mødre – og fædre – hjælp til at håndtere den skyldfølelse, der ofte lurer under overfladen. For fagprofessionelle kan bogen tilføre nye perspektiver og nuancer i forhold til egen praksis. ______________ Dorthe Stieper (f. 1967) har en baggrund som forfatter, journalist og kulturformidler. Hun har de seneste år arbejdet som forældrementor for forældre til psykisk sårbare børn, bl.a. i børne- og ungdomspsykiatrien, hvor hendes egen datter har været indlagt. Læs mere på www.dorthestieper.dk

Pris: 249,00 DKK