En families liv med autisme og ADHD

Mon, 9 Mar 2026 10:03:43 +0200

OBS udkommer d. 15-12-2022 En families liv med autisme og ADHD Af: Dorthe Ørsig. Hvordan får man en familie til at fungere, når ens barn har særlige behov? I bogen her giver Dorthe Ørsig inspiration fra alt det lavpraktiske, som hvordan man får sit barn til at gå på toilettet, i bad og tage tøj på, til de store emner som samtaler om bedsteforældre, der dør, hvordan man giver plads til andre søskende i familien og tanker om livet som voksen. I En families liv med autisme og ADHD følger vi Frederik, der har begge diagnoser. Bogen begynder, da Frederik er fem år, og slutter, da han som 21-årig flytter hjemmefra. Frederiks mor, Dorthe Ørsig, beskriver alle de tiltag, hun har lavet for at hjælpe sin søn bedst muligt igennem hverdagen og livet. En families liv med autisme og ADHD er fuld af konkrete råd og tips til andre familier i samme situation. Små belønninger, KAT-kassen, Boardmaker, ’trappen’ og en god portion kærlighed og tålmodighed har gjort en stor forskel for Frederik og hans familie. Bogen er til alle familier, hvor der er børn med autisme, ADHD eller andre særlige behov, og som ønsker hjælp til hverdagens udfordringer, store som små. En families liv med autisme og ADHD er baseret på de populære og udsolgte bøger Mor, hjælp mig og Mor, husk mig samt e-bogen Mig og dig. Bogen her består af et udvalg af de bedste tips og opslag fra de tre ældre bøger samt nye råd om at have en stor teenager og begyndende voksen med autisme og ADHD i hjemmet.

Pris: 269,95 DKK