Thu, 12 Mar 2026 08:59:00 +0200

Sådan møder du din teenager med autisme er skrevet af psykolog og forfatter Juana Jeppesen og giver forældre den nødvendige viden til at forstå og støtte deres teenager med autisme. I puberteten aktiveres udviklingspsykologiske mekanismer, som påvirker alle unge – blandt andet trangen til at søge ud i verden og væk fra den trygge base. For autistiske unge kan denne periode være særligt sårbar. Bogen hjælper forældre med at forstå teenagerens adfærd og reaktioner og med at fastholde positiv kommunikation og samspil i en tid, der ofte er udfordrende for den unge. Den formidler kompleks neuropsykologisk viden på en letforståelig måde, som er enkel at omsætte i hverdagen. De udviklingsstøttende metoder og strategier i bogen kræver ingen faglig uddannelse – blot nysgerrighed, tålmodighed og kærlighed. Med denne kombination kan du give din teenager de bedste muligheder for at udvikle kompetencer, håb og drømme. Bogens tilgang handler om at se mennesket bag autismen. Det betyder, at autismen naturligvis medregnes som en faktor, men fokus er først på at forstå de menneskelige behov og reaktioner, der ligger bag adfærden. Selvom bogen er skrevet til forældre til autistiske unge, kan også fagfolk og forældre til neurotypiske teenagere finde inspiration og anvendelige strategier. Om forfatteren: Juana Jeppesen er cand.psych.aut. med egen praksis og over 23 års erfaring inden for autismeområdet. Hun har tidligere udgivet Sådan møder du dit barn med autisme og har bred erfaring fra både klinisk praksis og samarbejde med kommuner og netværk.

Pris: 299,00 DKK